10. tramvaju maršruts (Rīga)
10. tramvaju maršruts ir Rīgas sabiedriskā transporta tramvaju maršruts, kas kursē no Stacijas laukuma līdz Bišumuižai. 10. tramvaju maršruta kopējais garums ir 16,808 km. Virziena Stacijas laukums — Bišumuiža kopējais garums ir 8,314 km, bet virziena Bišumuiža — Stacijas laukums kopējais garums ir 8,494 km. Darbdienās pa 10. tramvaju maršrutu kursē 3 tramvaji, kuri pavisam veic 47 reisus, bet brīvdienās — 2 tramvaji, kuri pavisam veic 28 reisus (11.2022). 10. tramvaju maršrutu apkalpo RP SIA "Rīgas satiksme" 3. tramvaju depo. 10. tramvaju maršruts atšķiras no citiem Rīgas tramvaju maršrutiem ar to, ka tramvaji posmā no apgriešanās loka pie 4. tramvaju depo (pie Augusta Spariņa ielas) līdz galapunktam Bišumuižā brauc tikai pa vienām sliedēm. Tikai pieturās (izņemot pieturu Doles iela, kas ir pēdējā pietura pirms galapunkta) ir divi sliežu ceļi, kur tramvajiem samainīties. No 2014. gada 1. jūnija līdz COVID-19 pandēmijas sākumam šajā maršrutā kursēja tramvaji ar vienu vagonu.